題趙子昂摹唐人二戲馬駒
作者：方回
朝代：宋

paragraphs: 我嘗遠過燕山北，樹木已無草一色。
騏驥驊騮動萬匹，互囓交蹄戲跳躑。
誰歟畫此雙名駒，似鬬非鬬相嬉娛。
唐人遺迹趙子摹，善書善畫今代無。
善書突過元章米，善畫追還伯時李。
先畫後書此一紙，咫尺之間兼二美。
元章伯時兩人合一人，愧我一詩難寫兩人真。